มันนี่ทูเดย์
ชำระภาษีผ่านเซเว่นฯ
30 มิ.ย. 2559

ชำระภาษีผ่านเซเว่นฯ
นายสมชาย พูลสวัสดิ์ อธิบดีกรมสรรพสามิต เปิดเผยว่า กรมได้ร่วมมือกับบริษัท เคาน์เตอร์เซอร์วิส  เปิดให้บริการชำระภาษีสรรพสามิตผ่านจุดชำระเงินเคาน์เตอร์เซอร์วิส (7-Eleven) ตั้งแต่วันที่ 1 ก.ค. 2559 เป็นต้นไป โดยผู้ประกอบการสามารถยื่นแบบรายการภาษีผ่านอินเทอร์เน็ตที่เว็บไซต์กรมสรรพสามิต โดยจะได้รับใบแจ้งการชำระภาษี จากนั้นผู้เสียภาษีนำใบแจ้งไปชำระเงินที่จุดชำระเงินเคาน์เตอร์เซอร์วิส (7-Eleven) โดย 3 หมื่นบาทแรก ค่าธรรมเนียม 15 บาท ในส่วน 3-6 หมื่นบาท ค่าธรรมเนียม 20 บาท และ 6-9 หมื่นบาท ค่าธรรมเนียม 25 บาท
 บัวหลวง mAlert
นางปรัศนี อุยยามะพันธุ์ผู้ช่วยผู้จัดการใหญ่ ธนาคารกรุงเทพ เปิดเผยว่า ธนาคารได้เปิดฟังก์ชั่นใหม่ “บริการแจ้งเตือน mAlert” ในบัวหลวงเอ็มแบงก์กิ้ง โดยรวมเอาบริการแจ้งเตือนด้านบัญชี การแจ้งเตือนการชำระเงิน และแจ้งเตือนด้านความปลอดภัยในการใช้งานมาไว้ด้วยกัน เพื่อเพิ่มความสะดวกและสร้างความมั่นใจในเรื่องของความปลอดภัยให้กับลูกค้า โดยสามารถเลือกช่องทางการรับข้อความแจ้งเตือนได้จากทางแอพพลิเคชั่น (Push Notification) SMS และอีเมล
ทั้งนี้ ระบบจะเตือนเมื่อมีการเข้าใช้งานทุกครั้ง หากผู้ใช้มีการเปลี่ยนรหัส Mobile PIN ใหม่ และหากมีการเริ่มต้นใช้งานในอุปกรณ์เครื่องอื่น ทำให้ลูกค้ารับรู้ความเคลื่อนไหวและมั่นใจในการใช้งานมากยิ่งขึ้น